Cabinetul israelian de securitate se va reuni astăzi pentru a stabili poziţia delegaţiei Israelului care se va deplasa în Qatar pentru a negocia un schimb de ostatici în schimbul unor prizonieri palestineni, în cadrul unei încetări a focului în Gaza, a anunţat biroul premierului Benjamin Netanyahu, citat de France-Presse.
În contextul temerilor privind un asalt israelian terestru la Rafah, şeful Organizaţiei Mondiale a Sănătăţii a cerut Israelului să renunţe la acest plan în numele umanităţii. 1,2 milioane de persoane locuiesc în regiunea respectivă. Ieri au continuat bombardamentele israeliene în Fâşia Gaza, unde 36 de membri ai aceleiaşi familii au fost ucişi într-o tabără de refugiaţi. (Rador/ FOTO radioiasi.ro)